**PROTOKOLL**

*/kuupäeva digiallkirja konteineris/*

Käesoleva protokolli on sõlminud Estconde Invest OÜ (registrikood 14434239) ning Transpordiamet alljärgnevas.

Estconde Invest OÜ rajab Ants Laikmaa tänav// Tartu mnt 1 kinnistule äri- ja büroohoonet (edaspidi **Hoone**). Hoone asub Tallinna Linnavolikogu poolt kinnitatud teemaplaneeringuga „Kõrghoonete paiknemine Tallinnas“ ette nähtud Maakri kõrghoonete piirkonnas, mille suurimaks lubatud absoluutkõrguseks on 130 meetrit.

Transpordiameti 15.02.2023 kirjaga nr 7.2-3/23/2966-2 kooskõlastati Harju maakond, Tallinn, Kesklinna linnaosa, Ants Laikmaa tänav// Tartu mnt 1 äri- ja büroohoone (edaspidi **Hoone**) ehitusloa taotlus. Transpordiamet kooskõlastas ehitusloa taotluse nr 2211271/30701 (menetluse nr 348697) muu hulgas tingimusel, et absoluutkõrgus 106,2 meetrit on lubatav suurim ehituskõrgus, mille sisse peavad mahtuma ka katusele paigaldatavad seadmed ja rajatised.

02.10.2024 pöördus Estconde Invest OÜ Transpordiameti poole sooviga suurendada Hoone katusele paigaldatavate tehnoseadmete tõttu piirkõrgust 5 meetri võrra 106,2 meetrilt 111,2 meetrini.

Transpordiamet vastas samal päeval, et 15.02.2023 saadetud kooskõlastuskirjast nr 7.2-3/23/2966-2 tuleb aru saada selliselt, et Tartu mnt 1 kinnistu piirkonnas on suurimaks lubatud ehituskõrguseks 130 meetrit arvestatuna keskmisest merepinnast. Transpordiametil ei ole sisulisi vastuväiteid, et Hoone tehnosüsteemide (s.h kraana) kõrgus on 5 meetri võrra kõrgem kui 106,2 meetrit merepinnast. Kui on vaja piirkõrgust tõsta, saab Transpordiamet anda ehitusloa taotlusele täiendava/täpsustava kooskõlastuse. Kooskõlastuse taotluse saab Transpordiametile esitada kohalik omavalitsus.

Transpordiameti 02.10.2024 e-kirja saamise järgselt pöördus Estconde Invest OÜ 03.10.2024 Tallinna Linnavalitsuse ehitusosakonna poole taotlusega küsida Transpordiametilt uus kooskõlastus hoone kõrgusele.

Tallinna Linnavalitsus vastas 04.10.2024, et uus kooskõlastus küsitakse kasutusloa taotlemisel uuesti ka Transpordiametilt ning vahepealsel ajal kohalik omavalitsus ehitisregistrisse uut kooskõlastust lisada ei saa. Hetkel on ehitisregistris ehitusloa juures Transpordiameti tingimuslik kooskõlastus.

Käesoleva protokolli eesmärgiks on fikseerida asjaolud, et:

1. Hoone suurim lubatav ehituskõrgus on 130 meetrit merepinnast.
2. Transpordiamet on nõus Hoone piirkõrgusega (s.h tehnosüsteemid ja kraana) 111,2 meetrit merepinnast.
3. Kooskõlastuse hankimine Hoone piirkõrguse suurendamiseks ei ole praegu võimalik, sest kohalik omavalitsus ei saa olemasoleva ehitusloa osas uut kooskõlastust küsida/lisada.
4. Kasutusloa taotluse esitamisel küsib kohalik omavalitsus Transpordiametilt uuesti kooskõlastuse.

*/allkirjastatud digitaalselt/ /allkirjastatud digitaalselt/*

Angel Andla ……………………

Estconde Invest OÜ Transpordiamet